Matema ni jina la kata ya Wilaya ya Kyela katika Mkoa wa Mbeya, Tanzania. Wakati wa wa sensa iliyofanyika mwaka wa 2012, kata ilikuwa na wakazi wapatao 17,103 walioishi humo. Msimbo wa posta ni 53715. Matema iko kwenya mwambao wa Ziwa Nyasa mguuni pa milima ya Livingstone karibu na ncha ya kaskazini kabisa ya ziwa. Wakazi wanajushughulisha kwa uvuvi na kilimo. Matema ni mahali penye utalii kiasi kutokana na wageni wanaotafuta raha ufukoni. Katika mazingira ya Matema ufuko ni wa mchanga tu kwa hiyo hakuna majani kwenye maji na kutokana na hali hii hatari ya kuambukizwa ugonjwa wa kichocho (bilharzia) ni ndogo sana. Pia Matema ni mahali pa pekee kwenye ufuko wa Nyasa panapofikiwa kwa barabara na kufaa kwa kuogelea na kupumzika kutoka upande wa Tukuyu na Mbeya. Hata hivyo kilomita za mwisho za barabara zina matatizo hasa majira ya mvua. Kuna nyumba za wageni zinazomilikiwa na Dayosisi ya Konde ya Kanisa ya Kiluteri, pia nyingine ya Kanisa la Uinjilisti la Mbalizi na nyingine ya Kanisa Katoliki. Kuna nyumba ya kihistoria ya Wamisionari Waluteri kutoka misioni ya Berlin ambayo leo ni sehemu ya nyumba ya wageni. Waluteri wana sahanati kubwa na pia chuo cha Biblia.